**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 67**

(protokols Nr. 4, 5. p.)

**Par nekustamā īpašuma Oskara Kalpaka iela 32, Lubāna, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā saņemts fiziskas personas iesniegums (reģistrēts Madonas novada Lubānas apvienības pārvaldē ar reģistrācijas Nr. LUB/1.9/25/14) ar lūgumu izskatīt jautājumu par pašvaldības nekustamā īpašuma Oskara Kalpaka iela 32, Lubānā, Madonas novadā, ar kadastra Nr. 7013 004 0093, kopējā platība 273 m2, atsavināšanu.

 Zemes vienība Oskara Kalpaka iela 32, Lubānā, ar kadastra apzīmējumu 7013 004 0093 273 m2 platībā piekrīt pašvaldībai, pamatojoties uz Lubānas novada pašvaldības 2009. gada 29. decembra domes lēmumu Nr. 12.6 (protokols Nr. 15).

Uz zemes vienības ar kadastra apzīmējumu 7013 004 0093 atrodas daļa no [..] piederošas būves ar kadastra apzīmējumu 7013 004 0093 002, kura ir reģistrēta Lubānas pilsētas zemesgrāmatā ar folija Nr.7013 504 0001 uz [..] vārda.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;* “Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”*, 4. panta ceturtās daļas 3. punktu *Atsevišķos gadījumos publiskas personas nekustamā īpašuma atsavināšanu var ierosināt*  *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve),* kā arī tā paša likuma 8. panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā.

Noklausoties sniegto informāciju, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Oskara Kalpaka iela 32, Lubāna, Madonas novads, ar kadastra numuru 7013 004 0093 273 m2 platībā, pārdodot to ēku īpašniecei [..].
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu Oskara Kalpaka iela 32, Lubāna, Madonas novads, ar kadastra Nr. 7013 004 0093, zemesgrāmatā uz Madonas novada pašvaldības vārda.
3. Pēc zemes īpašuma nostiprināšanas Zemesgrāmatā, Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu.
4. Pēc īpašuma novērtēšanas virzīt jautājumu par nekustamā īpašuma atsavināšanu skatīšanai kārtējā finanšu un attīstības komitejas sēdē.

 Domes priekšsēdētājs A. Lungevičs

*Ļ. Čačka 28080793*